
Representanter til UNIVERSITETSSTYRETS TILSETTINGSUTVALG

Utlysning og ansettelse i undervisnings- og forskerstillinger reguleres av Lov om universiteter og høyskoler av 28.02.2005. (UHL). I lovens § 6-3 nr. 1 står følgende:   Ansettelse i undervisnings- og forskerstillinger foretas av styret, eller etter styrets beslutning av underordnet organ eller ett eller flere ansettelsesutvalg. Styret selv fastsetter sammensetningen av ansettelsesutvalget. Studentene skal være representert i ansettelsesorganet, hvis ikke styret enstemmig bestemmer noe annet.

Tilsetting i vitenskapelige begynner- og mellomstillinger foretas i fakultetsstyrene eller egne tilsettingsutvalg ved fakultetene. Tilsettinger  i vitenskapelig toppstillinger, og tilsettinger i begynner- og mellomstillinger for Tromsø museum, Samisk senter, U-Vett og Universitets-biblioteket, ble fram til og med 2002 foretatt av universitetsstyret. For å frigi tid og ressursbruk i universitetsstyret ble det i Sak S 175-02 vedtatt å delegere ansettelsesmyndighet i vitenskapelige toppstillinger til et eget tilsettingsutvalg som utgår fra universitetsstyret. Det ble gjort slikt vedtak:

”1.  Tilsettingsmyndigheten for vitenskapelige toppstillinger delegeres til et tilsettingsutvalg som     utgår fra styret. Utvalget skal bestå av: 

· rektor 




· prorektor

· 1 representanter fra vitenskapelig ansatte 

· 1 representant fra teknisk/administrativt ansatte 

· 1 av studentrepresentantene i styret 

Som vararepresentanter for rektor, prorektor og en vitenskapelig ansatt, er det felles vararepresentanter.  

1.vara: Den andre styrerepresentant for de vitenskapelig ansatte (som ikke er fast i tilsettingsutvalget). 2. vara: Styrets vararepresentanter for de vitenskapelig ansatte.

Vara for representanten for den  teknisk/administrativt ansatte er den som er vararepresentant til styret for de teknisk administrativt ansatte. 

Vara for studentrepresentanten er den andre studentrepresentanten i universitetsstyret.

Tilsettingsutvalget delegeres tilsettingsmyndighet for følgende vitenskapelige stillinger:

· Tilsetting av professorer

· I forbindelse med den nasjonale opprykksordning foreta oppnevnelse av bedømmelseskomité, godkjennelse av bedømmelser, samt tildeling av opprykk til professor for søkerne fra UiTø.

· Direktetilsettinger for alle kategorier vitenskapelige stillinger (som i dag foretas av styret).

· Tilsetting i vitenskapelige mellom- og begynnerstillinger som pr. i dag foretas av styret. 

2.
Godkjenning av betenkninger delegeres til avdelingsstyrene, høgskolestyret og styrene ved enhetene under styret.

3.
Innstillingsmyndighet er den samme som for øvrige vitenskapelige stillinger.

4.
§8 nr. 1 i ”Utfyllende bestemmelser for tilsetting i undervisnings- og forskerstillinger” endres til følgende ordlyd: ”Et eget tilsettingsutvalg oppnevnt av universitetsstyret foretar tilsetting i professorstillinger, jf. lov om universiteter og høgskoler §30 1.ledd.”

2. Tilsetting i administrative lederstillinger (fakultetsdirektører/avdelingsdirektører), delegeres til det samme tilsettingsorgan som for vitenskapelige toppstillinger.

3. Ved dissens i tilsettingsutvalget kan to medlemmer kreve at saken blir behandlet i Universitetsstyret.

4. Iverksetting forutsettes å skje fra 01.01.2003, eller så snart det er adgang til å iverksette delegasjonsvedtaket.”

Som alternativ til et tilsettingsutvalg som utgår fra universitetsstyret, ble det også vurdert å delegere tilettingsmyndighet for toppstillinger til fakultetene, som for begynner- og mellomstillinger. En slik delegasjon ville gjøre at vedtakene ble truffet nærmere fagmiljøene, og medføre at hele tilsettingsprosessen kunne gjennomføres av fakultetene. En slik delegasjon ville imidlertid redusere muligheten til å ta hensyn til overordnede strategiske målsettinger og prioriteringer. Et annet argument for å ha et sentralt tilsettingsutvalg er hensynet til å sikre kvalitet i tilsettingsprosessene, herunder unngå habilitetsspørsmål.

Universitetsdirektørens forslag

Universitetsdirektøren mener at tilsettingsutvalget bør videreføres, og det må da oppnevnes  nye representanter. Som representant for gruppen vitenskapelig tilsatte foreslås førsteamanuensis Peter Arbo. Han er valgt for 4 år og vil medføre kontinuitet i tilsettingsutvalget. Representant for gruppen midlertidig vitenskapelig tilsatte velges for ett år av gangen.

Universitetsdirektøren foreslår dermed følgende kandidater til tilsettingsutvalget:

Rektor Jarle Aarbakke

Prorektor Gerd Bjørhovde

Førsteamanuensis Peter Arbo (Repr. gruppen fast vitenskapelig tilsatte)

Fotoleder Mari Karlstad (Repr. for gruppen teknisk/administrativt tilsatte)

En av studentrepresentantene i universitetsstyret.

Som vararepresentant for rektor, prorektor og førsteamanuensis Peter Arbo foreslås representanten for gruppen midlertidig vitenskapelig tilsatte, som første år av styreperioden er stipendiat Jørgen Fossland. Som vararepresentant for fotoleder Mari Karlstad oppnevnes hennes vararepresentant til universitetsstyret, rådgiver Asbjørn Bartnes. Som vararepresentant for studentrepresentanten foreslås den andre studentrepresentanten. Hvem dette skal være må utpekes i styremøtet.

Forslag til vedtak:

Følgende oppnevnes til universitetsstyrets tilsettingsutvalg:

- Rektor Jarle Aarbakke

- Prorektor Gerd Bjørhovde

- Førsteamanuensis Peter Arbo (Repr. gruppen fast vitenskapelig tilsatte)

- Fotoleder Mari Karlstad (Repr. for gruppen teknisk/administrativt tilsatte)

- Studentrepresentant ……………

Som vararepresentant for rektor, prorektor og førsteamanuensis Peter Arbo, oppnevnes representanten for gruppen midlertidig vitenskapelig tilsatte

Som vararepresentant for fotoleder Mari Karlstad oppnevnes hennes vararepresentant til universitetsstyret rådgiver Asbjørn Bartnes.

 Som vararepresentant for student …………  oppnevnes student …………. 

Tromsø, 01.09.2005

